## Pravilnik o uvjetima i načinu stjecanja, izdavanja, obnavljanja i produžavanja dozvole i ovlaštenja zrakoplovnom osoblju - zrakoplovno-tehničkom osoblju i zrakoplovno-tehničkom osoblju tehničke pripre

### NN 92/2004 (7.7.2004.), Pravilnik o uvjetima i načinu stjecanja, izdavanja, obnavljanja i produžavanja dozvole i ovlaštenja zrakoplovnom osoblju - zrakoplovno-tehničkom osoblju i zrakoplovno-tehničkom osoblju tehničke pripre

# MINISTARSTVO MORA,  TURIZMA, PROMETA I RAZVITKA

1754

Na
temelju članka 157. Zakona o zračnom prometu (»Narod­ne novine«, broj 132/98),
ministar mora, turizma, prometa i raz­vit­ka donosi

## PRAVILNIK

### O UVJETIMA I NAČINU STJECANJA, IZDAVANJA, OBNAVLJANJA I PRODUŽAVANJA DOZVOLE I OVLAŠTENJA ZRAKOPLOVNOM OSOBLJU –ZRAKOPLOVNO-TEHNIČKOM OSOBLJU I ZRAKOPLOVNO-TEHNIČKOM OSOBLJU TEHNIČKE PRIPREME

I.
OPĆE ODREDBE

Članak 1.

Ovim Pravilnikom propisuju se stručna sprema, stručna
obuka, ispiti i drugi uvjeti koje mora ispunjavati zrakoplovno-
-tehničko osoblje i zrakoplovno-tehničko osoblje tehničke pripreme i dozvole i
ovlaštenja za obavljanje određenih stručnih poslova (u daljnjem tekstu:
ovlaštenja).

Zrakoplovno-tehničkom osoblju, u smislu ovoga
Pravilnika, pripadaju zrakoplovni mehaničari, a zrakoplovno-tehničkom osob­lju
tehničke pripreme zrakoplovni tehničari i zrakoplovni inže­njeri tehničke
pripreme.

Odredbe ovoga Pravilnika odnose se na održavanje
malih zrakoplova najveće dopuštene uzletne mase 5 700 kilograma ili manje.

Članak 2.

Osobi koja ima stručnu spremu propisanu ovim Pravilnikom,
koja je stručno osposobljena i koja ispunjava propisane zdravstvene uvjete, a
koja položi ispit za obavljanje određenog stručnog posla, izdaje se dozvola,
odnosno upisuje se u dozvolu ovlaštenje za obavljanje tog posla.

Stručno osposobljavanje zrakoplovno-tehničkog osoblja
i zrakoplovno-tehničkog osoblja tehničke pripreme obavlja se u ovlaštenim
organizacijama prema odobrenim programima.

Članak 3.

Prilikom prvog stjecanja dozvole kandidat polaže i
poseban ispit za obavljanje određenog stručnog posla.

U dozvolu iz stavka 1. ovoga članka može se upisati i
novo ovlaštenje samo ako je osoba završila stručno osposobljavanje, ako je
propisano vrijeme provela na poslovima za koje se stručno osposobljavala i ako
položi poseban ispit za obavljanje tog posla.

Članak 4.

Osobi koja pripada zrakoplovno-tehničkom osoblju
izdaje se dozvola zrakoplovnog mehaničara i to:

1) za održavanje zrakoplova i zrakoplovnog uređaja
(tip II);

2) za obnovu zrakoplova i zrakoplovnog uređaja (tip
I).

Članak
5.

Osobi
koja pripada zrakoplovno-tehničkom osoblju tehničke pripreme izdaje se:

1)
dozvola zrakoplovnog tehničara tehničke pripreme;

2)
dozvola zrakoplovnog inženjera tehničke pripreme.

Članak
6.

Dozvole
iz članka 4. i 5. ovoga Pravilnika izdaju se, ovisno o specijalnosti, za zmaj,
motor i sustave (AMS) i instrumente, radio**-**uređaje (elektronska oprema)
i elektroopremu (IRE).

Članak
7.

Opseg
teorijskog dijela ispita iz članka 12., 29. i 34. ovoga Pravilnika, ovisno o
vrsti, odnosno tipu dozvole i opseg teorijskog dijela posebnog ispita za
obavljanje određenog stručnog posla ovisno o ovlaštenju koje se upisuje u
dozvolu, utvrđuju se programom za stručno osposobljavanje i provjeru stručne
sposobnosti zrakoplovno-tehničkog osoblja i programom za stručno
osposobljavanje i provjeru stručne sposobnosti zrakoplovno-
-tehničkog osoblja tehničke pripreme.

Članak
8.

Pojmovi
koji se upotrebljavaju u ovom Pravilniku imaju sljedeće značenje:

1) zmaj
su struktura zrakoplova, komandne površine i stajni trap;

2) AMS:-zmaj, motor i sustavi;

3) IRE:-instrumenti, radio-uređaji (elektronska
oprema) i elektrooprema;

4) APU:-motori pomoćnog izvora snage;

5) INS:-inercijalni navigacijski sustav;

6) VHF:-komunikacijski sustav vrlo visoke
učestalosti;

7) HF:-komunikacijski sustav visoke učestalosti;

8) ADF:-radio-kompas;

9) VOR:-svesmjerni radio-far visoke učestalosti;

10) LS:-sustav za instrumentalno slijetanje;

11) AFCS:-sustav za automatsko letenje;

12) ICAO:-Organizacija međunarodnoga civilnog
zrakoplovstva;

13) velika izmjena, odnosno veliki popravak zrakoplova
i zrakoplovnog uređaja: je izmjena, odnosno popravak koji je od ne­po­srednog
utjecaja na ispunjenje zahtjeva koji su propisani u od­go­varajućim tehničkim
uvjetima za plovidbenost zrakoplova i zrakoplovnog uređaja;

14) mala izmjena, odnosno mali popravak zrakoplova i
zrakoplovnog uređaja je: izmjena, odnosno popravak koji pojedinačno ne utječe
neposredno na ispunjenje odgovarajućih tehničkih uvjeta za plovidbenost, ali
ako se ne izvrši ili ako nastane veći broj malih kvarova, može doći do odstupanja
od odgovarajućih tehničkih uvjeta za plovidbenost;

15) mali zrakoplov:-zrakoplov najveće dopuštene
uzletne mase 5 700 kilograma ili manje.

II.
ZRAKOPLOVNI MEHANIČAR

Članak
9.

Stručno
osposobljavanje za praktični dio ispita za stjecanje dozvole, odnosno upis
ovlaštenja zrakoplovnog mehaničara za održavanje, odnosno obnovu zrakoplova i
zrakoplovnog uređaja može se obavljati samo pod nadzorom osobe koja ima dozvolu
i upisano odgovarajuće ovlaštenje.

Nadzor iz stavka 1. ovoga članka može obavljati jedna
osoba najviše nad šest osoba koje se osposobljavaju.

Članak 10.

Kandidat za polaganje ispita za stjecanje dozvole
zrakoplovnog mehaničara za održavanje zrakoplova i zrakoplovnog uređaja (tip
II), odnosno obnovu zrakoplova i zrakoplovnog uređaja (tip I) mora imati
najmanje završen četvrti stupanj stručne spreme strojarske, odnosno
elektrotehničke škole zrakoplovnog smjera.

Članak 11.

Kandidat za polaganje ispita za stjecanje dozvole
zrakoplovnog mehaničara mora imati potrebno radno iskustvo i to:

1) za dozvolu tipa II – najmanje dvije godine na
poslovima održavanja zrakoplova i zrakoplovnog uređaja;

2) za dozvolu tipa I – najmanje tri godine na
poslovima obnove zrakoplova i zrakoplovnog uređaja.

Članak 12.

Teorijski dio ispita za stjecanje dozvole
zrakoplovnog mehaničara za održavanje zrakoplova i zrakoplovnog uređaja (tip
II), odnosno obnovu zrakoplova i zrakoplovnog uređaja (tip I) obuhvaća;

*1.
za zmaj, motor i sustave (AMS):*

a)
teoriju leta (aerodinamika i mehanika leta);

b)
strojarske elemente;

c)
konstrukciju zrakoplova;

d)
sustavi zrakoplova;

e)
motore zrakoplova;

f)
instrumente zrakoplova;

g)
avioelektriku;

h)
radio-uređaje i elektroniku zrakoplova;

i)
zrakoplovne materijale, gorivo i mazivo, s metodama nji­hovog ispitivanja;

j)
organizaciju i sustav održavanja zrakoplova i zrakoplovnog uređaja;

k)
zrakoplovne propise;

l)
poznavanje engleskog jezika;

*2.
za instrumente, radio-uređaje (elektronska oprema) i elektroopremu (IRE):*

a) aerodinamiku;

b) konstrukciju zrakoplova;

c) sustavi zrakoplova;

d) motore zrakoplova;

e) instrumente zrakoplova;

f) radio-uređaje i elektroniku zrakoplova;

g) radio-elektriku;

h) radio i radarska navigacijska sredstva;

i) elektronske cijevi i tranzistore;

j) radio-test opremu;

k) zrakoplovne materijale, s metodama njihovog
ispitivanja;

l) organizaciju i sustav održavanja zrakoplova i
zrakoplovnog uređaja;

m)
zrakoplovne propise;

n)
poznavanje engleskog jezika.

Kandidat
za polaganje ispita za stjecanje dozvole iz stavka 1. ovoga članka koji je
završio četvrti stupanj stručne spreme strojarske, odnosno elektrotehničke
škole zrakoplovnog smjera oslobađa se polaganja teorijskog dijela ispita iz
predmeta koji su bili obuhvaćeni prethodnim školovanjem, ako taj opseg odgovara
opsegu utvrđenom u programu za stručno osposobljavanje i provjeru stručne
sposobnosti zrakoplovno-tehničkog osoblja, osim polaganja predmeta:
organizacija i sustav održavanja zrakoplova i zrakoplovnog uređaja i
zrakoplovni propisi.

Članak 13.

U dozvolu zrakoplovnog mehaničara za održavanje
zrakoplova i zrakoplovnog uređaja (tip II), za zmaj, motor i sustave (AMS),
može se upisati ovlaštenje za obavljanje poslova iz područja:

– mali zrakoplovi određenog tipa (zajedničko
ovlaštenje za zmaj, motor i sustave).

Članak 14.

U dozvolu zrakoplovnog mehaničara za održavanje
zrakoplova i zrakoplovnog uređaja (tip II), za instrumente, radio-uređaje
(elektronska oprema) i elektroopremu (IRE), može se upisati ovlaštenje za
obavljanje poslova iz područja:

– mali zrakoplovi.

Članak 15.

U dozvolu zrakoplovnog mehaničara za obnovu
zrakoplova i zrakoplovnog uređaja (tip I), za zmaj, motor i sustave (AMS), može
se upisati ovlaštenje za obavljanje poslova iz područja:

1) mali zrakoplovi određenog tipa (zajedničko
ovlaštenje za zmaj, motor i sustave);

2) mali zrakoplovi određenog tipa (zajedničko ovlaštenje
za zmaj, motor i sustave ili pojedinačno ovlaštenje), odnosno za:

a) zmaj zrakoplova:

– metalne konstrukcije;

– drvene konstrukcije;

– plastične konstrukcije;

b) sustave zrakoplova:

– sustav komandi leta;

– hidraulični sustav i stajni trap;

– pneumatski sustav;

– sustav za gorivo;

– sustav opreme za slučaj opasnosti;

3) motori (pogonska grupa) s opremom određenog tipa,
s ispitivanjem na probnom stolu;

4) elise i rotori određenog tipa;

5) ispitivanje zrakoplova i zrakoplovnog uređaja
metodama bez razaranja materijala (NDT) i metodama s razaranjem.

Članak 16.

U
dozvolu zrakoplovnog mehaničara za obnovu zrakoplova i zrakoplovnog uređaja
(tip I), za instrumente, radio-uređaje (elektronska oprema) i elektroopremu
(IRE), može se upisati ovla­šte­nje za obavljanje poslova iz područja:

1)
sustavi malih zrakoplova određenog tipa (zajedničko ovlaštenje ili pojedinačno
ovlaštenje), odnosno za:

a)
instrumente;

b)
radio uređaje (elektronska oprema);

c)
elektroopremu;

2)
sustavi malih zrakoplova određenog tipa (pojedinačno ovlaštenje), odnosno za:

a)
pokazivače geopotencijalne visine i računare podataka zračne struje;

b)
žiroskopske i kompas sustave;

c)
inercijalne i navigacijskesustave (INS) i sustave za optimizaciju
performansi leta;

d)
sustave za automatsko letenje;

e)
radio-komunikacijske sustave (VHF, HF);

f)
radio-navigacijske sustave (ADF, VOR, ILS);

g)
mikrovalnu navigaciju;

h)
avio-niskofrekventnu elektroniku;

i)
elektrosustave;

j)
kontrolne elektrosustave;

k)
elektrokomponente sustava za klimatizaciju i prešuri­zaciju.

Članak
17.

Imatelj
dozvole zrakoplovnog mehaničara za održavanje zra­ko­plova i zrakoplovnog
uređaja (tip II), može obavljati sljedeće poslove: servisne preglede
(prijeletni, međuletni i dnevni), perio­dične preglede, zamjene odobrenih
dijelova i opreme zrakoplova s obavljanjem funkcionalnih proba, male popravke i
male izmje­ne na zrakoplovu i zrakoplovnom uređaju i preventivno održa­vanje
zrakoplova, a svojim potpisom potvrđuje da su ti radovi propisno obavljeni.

Imatelj
dozvole zrakoplovnog mehaničara za obnovu zrakoplova i zrakoplovnog uređaja
(tip I), može obavljati sljedeće poslove: obnovu zrakoplova i zrakoplovnog
uređaja, velike poprav­ke i velike izmjene na zrakoplovu i zrakoplovnom uređaju
i funkcionalne provjere na probnom stolu i na zrakoplovu određe­nog tipa, a
svojim potpisom potvrđuje da su ti radovi propisno obavljeni.

Članak
18.

Imatelj
dozvole zrakoplovnog mehaničara za održavanje zrakoplova i zrakoplovnog uređaja
(tip II), ako je u njegovu dozvolu upisano zajedničko ovlaštenje za obavljanje poslova
iz članka 13. ovoga Pravilnika, može svojim potpisom potvrditi da je zrakoplov
sposoban za sigurnu zračnu plovidbu poslije izvrše­nih radova do nivoa
50-satnih pregleda za male zrakoplove.

Članak 19.

U dozvolu zrakoplovnog mehaničara za održavanje zrakoplova
i zrakoplovnog uređaja (tip II) i dozvolu za obnovu zrakoplova i zrakoplovnog
uređaja (tip I), pored ovlaštenja iz članka 13., 14., 15. i 16. ovoga
Pravilnika može se upisati i ovlaštenje za obavljanje poslova
zrakoplovno-tehničkog kontrolora.

Članak
20.

Za
polaganje posebnog ispita za stjecanje ovlaštenja za obav­ljanje poslova
zrakoplovno-tehničkog kontrolora, zrakoplovni mehaničar mora ispunjavati
sljedeće uvjete:

1) da
posjeduje valjanu dozvolu zrakoplovnog mehaničara za održavanje zrakoplova i
zrakoplovnog uređaja (tip II) ili valjanu dozvolu zrakoplovnog mehaničara za
obnovu zrakoplova i zrakoplovnog uređaja (tip I);

2) da je najmanje pet godina po stjecanju dozvole
obavljao poslove održavanja zrakoplova i zrakoplovnog uređaja (tip II), odnosno
da je najmanje osam godina po stjecanju dozvole obav­ljao poslove obnove
zrakoplova i zrakoplovnog uređaja (tip I).

Članak 21.

Teorijski dio posebnog ispita za stjecanje ovlaštenja
za obav­ljanje poslova zrakoplovno-tehničkog kontrolora obuhvaća:

1) organizaciju i sustav održavanja zrakoplova i
zrakoplovnog uređaja;

2)
postupak tehničke kontrole;

3)
zrakoplovne propise.

Članak
22.

Imatelj
dozvole zrakoplovnog mehaničara za održavanje zra­ko­plova i zrakoplovnog
uređaja (tip II), odnosno dozvole za obnovu zrakoplova i zrakoplovnog uređaja
(tip I) i upisanog ovlaštenja za obavljanje poslova zrakoplovno-tehničkog
kontrolora, može obavljati poslove: kontrole ispravnosti mjernih i kontrolnih
uređaja i radnog alata koji se koristi za poslove održavanja i obnove
zrakoplova i zrakoplovnog uređaja, kontrole ispravnosti zrakoplova i
zrakoplovnog uređaja i njihovih dijelova, kontrole radova na održavanju,
popravci, izmjeni i obnovi zrakoplova i zrakoplovnog uređaja i kontroli
primjene tehničkih normativa i drugih propisa o održavanju, popravci, izmjeni i
obnovi zrakoplova i zrakoplovnog uređaja, a svojim potpisom potvrđuje da je
zrakoplov sposoban za sigurnu zračnu plovidbu poslije obavljenih periodičnih
pregleda propisanih u tehničkom sustavu održavanja.

Članak 23.

Ako osoba iz članka 22. ovoga Pravilnika obavlja
poslove iz članka 17. ovoga Pravilnika, nema pravo u svojstvu
zrakoplovno--tehničkog kontrolora obavljati kontrolu tih poslova niti u tom
svojstvu svojim potpisom potvrđivati da je taj zrakoplov sposoban za sigurnu
zračnu plovidbu.

Članak 24.

U dozvolu zrakoplovnog mehaničara za održavanje
zrakoplova i zrakoplovnog uređaja (tip II) i dozvolu za obnovu zrakoplova i
zrakoplovnog uređaja (tip I), pored ovlaštenja iz članka 13., 14., 15., 16. i
19. ovoga Pravilnika može se upisati i ovlaštenje za obavljanje poslova
instruktora praktične nastave.

Članak 25.

Za polaganje posebnog ispita za stjecanje ovlaštenja
za obav­ljanje poslova instruktora praktične nastave, zrakoplovni meha­ničar
mora ispunjavati sljedeće uvjete:

1) da posjeduje valjanu dozvolu zrakoplovnog
mehaničara za održavanje zrakoplova i zrakoplovnog uređaja (tip II) ili valjanu
dozvolu zrakoplovnog mehaničara za obnovu zrakoplova i zrakoplovnog uređaja
(tip I);

2) da je najmanje osam godina po stjecanju dozvole
zrakoplovnog mehaničara obavljao poslove održavanja zrakoplova i zrakoplovnog
uređaja (tip II), odnosno obnove zrakoplova i zrakoplovnog uređaja (tip I).

Članak 26.

Teorijski dio posebnog ispita za stjecanje ovlaštenja
za obav­ljanje poslova instruktora praktične nastave obuhvaća:

1)
organizaciju i sustav održavanja zrakoplova i zrakoplovnog uređaja;

2) metodiku nastave i obuke;

3) zrakoplovne propise.

Članak 27.

Imatelj dozvole zrakoplovnog mehaničara za održavanje
zrakoplova i zrakoplovnog uređaja (tip II), odnosno dozvole za obnovu
zrakoplova i zrakoplovnog uređaja (tip I) i upisanog ovlaštenja za obavljanje
poslova instruktora praktične nastave, može obavljati obuku za praktični dio
ispita zrakoplovnog mehaničara radi stjecanja, produženja roka valjanostii
obnav­ljanja valjanostidozvole.

III.
ZRAKOPLOVNI TEHNIČAR TEHNIČKE PRIPREME

Članak
28.

Kandidat
za polaganje ispita za stjecanje dozvole zrakoplovnog tehničara tehničke
pripreme mora imati završen najmanje četvrti stupanj stručne spreme strojarske,
odnosno elektrotehničke škole zrakoplovnog smjera i najmanje dvije godine
radnog iskustva na odgovarajućim poslovima.

Članak
29.

Teorijski
dio ispita za stjecanje dozvole zrakoplovnog tehničara tehničke pripreme
obuhvaća:

*1.
za zmaj, motor i sustave (AMS):*

a)
teoriju leta (aerodinamika i mehanika leta);

b) strojarske elemente;

c) konstrukciju zrakoplova;

d) sustave zrakoplova;

e) motore zrakoplova;

f) instrumente zrakoplova;

g) avioelektriku;

h) radio-uređaje i elektroniku zrakoplova;

i) zrakoplovne materijale, goriva i maziva, s
metodama njihovog ispitivanja;

j) organizaciju i sustav održavanja zrakoplova i
zrakoplovnog uređaja;

k) zrakoplovne propise;

l) znanje engleskog jezika;

*2.
za instrumente, radio-uređaje (elektronska oprema) i elektroopremu (IRE):*

a) aerodinamiku;

b) konstrukciju zrakoplova i sustave;

c) motore zrakoplova;

d) elektriku i električna mjerenja;

e) elektroniku zrakoplova;

f) elektrokomunikacijsku tehniku i mjerenja;

g) instrumente zrakoplova;

h) radio-uređaje zrakoplova (elektronska oprema);

i) zrakoplovne elektrotehničke materijale;

j) organizaciju i sustav održavanja zrakoplova i
zrakoplovnog uređaja;

k)
zrakoplovne propise;

l)
znanje engleskog jezika.

Kandidat
za polaganje ispita za stjecanje dozvole iz stavka 1. ovoga članka koji je
završio četvrti stupanj stručne spreme strojarske, odnosno elektrotehničke
škole zrakoplovnog smjera oslobađa se polaganja teorijskog dijela ispita iz
predmeta koji su bili obuhvaćeni prethodnim školovanjem, ako taj opseg odgovara
opsegu utvrđenom u programu za stručno osposobljavanje i provjeravanje stručne
sposobnosti zrakoplovnog osoblja tehničke pripreme, osim predmeta: organizacija
i sustav održavanja zrakoplova i zrakoplovnog uređaja i zrakoplovni propisi.

Članak 30.

U dozvolu zrakoplovnog tehničara tehničke pripreme za
zmaj, motor i sustave (AMS) može se upisati ovlaštenje za obav­ljanje poslova
iz područja:

1) mali zrakoplovi određenog tipa (zajedničko
ovlaštenje za zmaj, motor i sustave);

2) mali zrakoplovi određenog tipa (zajedničko
ovlaštenje za zmaj, motor i sustave ili pojedinačno ovlaštenje), odnosno za:

a) zmaj zrakoplova:

– metalne konstrukcije;

– drvene konstrukcije;

– plastične konstrukcije;

b) sustav zrakoplova:

– sustav komandi leta;

– hidraulični sustav i stajni trap;

– pneumatski sustav;

– sustav za gorivo;

– sustav opreme za slučaj opasnosti;

3) motori (pogonska grupa) s opremom određenog tipa s
ispitivanjem na probnom stolu;

4) elise i rotori određenog tipa;

5) ispitivanjem zrakoplova, motora i opreme
zrakoplova metodama bez razaranja materijala (NDT).

Članak 31.

U dozvolu zrakoplovnog tehničara tehničke pripreme za
instrumente, radio-uređaje (elektronska oprema) i elektrooprema (IRE) može se
upisati ovlaštenje za obavljanje poslova iz pod­ručja:

1) sustavi malih zrakoplova određenog tipa
(zajedničko ovlaštenje ili pojedinačno ovlaštenje), odnosno za:

a) instrumente;

b) radio uređaje (elektronska oprema);

c) elektroopremu;

2) sustavi malih zrakoplova određenog tipa
(pojedinačno ovlaštenje), odnosno za:

a) pokazivače geopotencijalne visine i računare
podataka zračne struje;

b) žiroskopske i kompas sustave;

c)
inercijalne i navigacijske sustave (INS) i sustave za optimizaciju performansi
leta;

d)
sustave za automatsko letenje;

e)
radio-komunikacijske sustave (VHF, HF);

f)
radio-navigacijske sustave (ADF, VOR, ILS);

g)
mikrovalnu navigaciju;

h)
avio-niskofrekventnu elektroniku;

i)
elektrosustave;

j)
kontrolne elektrosustave;

k)
elektrokomponente sustava za klimatizaciju i prešu­rizaciju.

Članak
32.

Imatelj
dozvole zrakoplovnog tehničara tehničke pripreme može obavljati poslove izrade
tehničko-tehnološke dokumentacije (radne kartice, tehnološke postupke,
jednostavnije liste ispitivanja ispravnosti uređaja, jednostavnije liste
funkcionalnih provjera i dr.) za korištenje, održavanje, preventivno održavanje
i izmjene zrakoplova i zrakoplovnog uređaja.

IV.
ZRAKOPLOVNI INŽENJER TEHNIČKE PRIPREME

Članak
33.

Kandidat
za polaganje ispita za stjecanje dozvole zrakoplovnog inženjera tehničke
pripreme mora imati završen sedmi stupanj stručne spreme – strojarski, odnosno
elektrotehnički fakultet.

Polaganju ispita za stjecanje dozvole zrakoplovnog
inženjera tehničke pripreme mogu pristupiti i kandidati sa završenim šestim
stupnjem stručne spreme aerotehničkog usmjerenja.

Kandidati za polaganje ispita za stjecanje dozvole
zrakoplov­nog inženjera tehničke pripreme koji imaju završen sedmi stupanj
stručne spreme – strojarski fakultet zrakoplovnog smjera, od­nosno
elektrotehnički fakultet, moraju imati tri godine radnog iskustva na
odgovarajućim poslovima, a kandidati sa završenim sedmim stupnjem stručne
spreme – strojarskim fakultetom ili šestim stupnjem stručne spreme
aerotehničkog usmjerenja moraju imati pet godina radnog iskustva na
odgovarajućim poslovima.

Članak 34.

Teorijski dio ispita za stjecanje dozvole
zrakoplovnog inženjera tehničke pripreme obuhvaća:

*1.
za zmaj, motor i sustave (AMS):*

a)
teoriju leta (aerodinamika i mehanika leta);

b)
strojarske elemente;

c)
konstrukciju zrakoplova;

d)
sustave zrakoplova;

e)
motore zrakoplova;

f)
instrumente zrakoplova;

g)
avioelektriku;

h)
radio-uređaje i elektroniku zrakoplova;

i)
zrakoplovne materijale, goriva i maziva, s metodama njihovog ispitivanja;

j)
organizaciju i sustav održavanja zrakoplova i zrakoplovnog uređaja;

k)
zrakoplovne propise;

l)
znanje engleskog jezika;

*2.
za instrumente, radio-uređaje (elektronska oprema) i elektroopremu (IRE):*

a)
aerodinamiku;

b)
konstrukciju zrakoplova i sustave;

c)
motore zrakoplova;

d)
elektriku i električna mjerenja;

e)
elektroniku zrakoplova;

f)
elektrokomunikacijsku tehniku i mjerenja;

g)
instrumente zrakoplova;

h)
radio-uređaje zrakoplova (elektronska oprema);

i)
zrakoplovne elektrotehničke materijale;

j)
organizaciju i sustav održavanja zrakoplova i zrakoplovnog uređaja;

k)
zrakoplovne propise;

l)
znanje engleskog jezika.

Kandidati
koji podnesu dokaz da su u prethodnom školovanju ili stručnom osposobljavanju
položili predmete iz stavka 1. i 2. ovoga Pravilnika, u opsegu koji odgovara
opsegu utvrđenom u programu za stručno osposobljavanje i provjeru stručne
sposobnosti zrakoplovnog osoblja tehničke pripreme, oslobađaju se njihovog
polaganja, osim polaganja predmeta: organizacija i sustav održavanja zrakoplova
i zrakoplovnog uređaja i zrakoplovni propisi.

Članak 35.

U dozvolu zrakoplovnog inženjera tehničke pripreme za
zmaj, motor i sustave (AMS) može se upisati ovlaštenje za obav­ljanje poslova
iz područja:

1) mali zrakoplovi (zajedničko ovlaštenje za zmaj,
motor i sustave);

2) klipni motori s opremom, elise i rotori;

3) mlazni motori s opremom.

U dozvolu zrakoplovnog inženjera tehničke pripreme za
instrumente, radio-uređaje (elektronska oprema) i elektrooprema (IRE) može se
upisati zajedničko ili pojedinačno ovlaštenjeza male zrakoplove za
obavljanje poslova iz područja:

1) instrumenti;

2) radio-uređaji;

3) elektrooprema.

Članak 36.

Imatelj dozvole zrakoplovnog inženjera tehničke
pripreme može obavljati poslove projektiranja tehničkog sustava održa­vanja
zrakoplova i zrakoplovnog uređaja; projektiranja sustava praćenja pouzdanosti
rada zrakoplova i zrakoplovnog uređaja; izrade novog tehnološkog postupka za
korištenje, održavanje i izmjene zrakoplova i zrakoplovnog uređaja; izrade
tehničko-
-tehnološke dokumentacije (standardnih procedura, listi ispitivanja ispravnosti
uređaja, listi funkcionalnih provjera i dr.) za koriš­tenje, održavanje i
izmjene zrakoplova i zrakoplovnog uređaja i odobravanja i ovjeravanja listi
odloženih radova.

Članak 37.

U dozvolu zrakoplovnog inženjera tehničke pripreme,
pored ovlaštenja iz članka 35. ovoga Pravilnika, može se upisati i ovlaštenje
za obavljanje poslova kontrolora kvalitete.

Članak 38.

Za polaganje posebnog ispita za stjecanje ovlaštenja
za obav­ljanje poslova kontrolora kvalitete zrakoplovni inženjer tehničke
pripreme mora ispunjavati sljedeće uvjete:

1) da
posjeduje valjanu dozvolu zrakoplovnog inženjera tehničke pripreme;

2) da
je najmanje pet godina po stjecanju dozvole obavljao poslove zrakoplovnog
inženjera tehničke pripreme.

Članak
39.

Teorijski
dio posebnog ispita za stjecanje ovlaštenja za obav­ljanje poslova kontrolora
kvalitete, obuhvaća:

1)
organizaciju i sustav održavanja zrakoplova i zrakoplovnog uređaja;

2)
postupke tehničke kontrole kvalitete;

3) zrakoplovne propise.

Članak 40.

Imatelj dozvole zrakoplovnog inženjera tehničke
pripreme i upisanog ovlaštenja za obavljanje poslova kontrolora kvalitete, može
obavljati poslove: kontrole kvalitete izvršenih radova održavanja, popravke,
obnove i izmjene na zrakoplovu i zrakoplovnom uređaju; kalibraže i baždarenja
uređaja, opreme i radioničkog alata; provjere zrakoplova u letu i na zemlji;
funkcionalne provjere zrakoplova i zrakoplovnog uređaja; izrade i ažurnosti
tehničko-tehnološke dokumentacije (liste funkcionalnih provjera, liste
ispitivanja ispravnosti uređaja, tehničkih biltena i dr.); kontrole ispunjenja
tehničkih normativa i drugih propisa i funkcioniranje tehnološke organizacije
rada za održavanje, popravak, obnovu i izmjenu na zrakoplovu i zrakoplovnom
uređaju, a svojim potpisom potvrđuje da zrakoplovni uređaj ispunjava propisane
uvjete za ugradnju u zrakoplov i da je zrakoplov sposoban za sigurnu zračnu
plovidbu poslije izvršenih periodičnih pregleda propisanih u tehničkom sustavu
održavanja, velikih popravaka i izmjena, preventivnog održavanja i obnove
zrakoplova i zrakoplovnog uređaja.

Članak 41.

Ako osoba iz članka 40. ovoga Pravilnika obavlja
poslove iz članka 36. ovoga Pravilnika, nema pravo u svojstvu kontrolora
kvalitete obavljati kontrolu tih poslova niti u tom svojstvu potpisom
potvrđivati da je taj zrakoplov sposoban za sigurnu zračnu plovidbu.

Članak 42.

U dozvolu zrakoplovnog inženjera tehničke pripreme,
pored ovlaštenja iz članka 35. i 37. ovoga Pravilnika, može se upisati i
ovlaštenje za obavljanje poslova instruktora.

Članak 43.

Za polaganje posebnog ispita za stjecanje ovlaštenja
instruktora, zrakoplovni inženjer tehničke pripreme mora ispunjavati sljedeće
uvjete:

1) da posjeduje valjanu dozvolu zrakoplovnog
inženjera tehničke pripreme;

2) da je najmanje tri godine po stjecanju dozvole
obavljao poslove zrakoplovnog inženjera tehničke pripreme.

Članak 44.

Teorijski dio posebnog ispita za stjecanje ovlaštenja
za obav­ljanje poslova instruktora obuhvaća:

1) organizaciju i sustav održavanja zrakoplova i
zrakoplovnog uređaja;

2)
metodiku nastave i obuke;

3)
zrakoplovne propise.

Članak
45.

Imatelj
dozvole zrakoplovnog inženjera tehničke pripreme i upisanog ovlaštenja za
obavljanje poslova instruktora, može obav­ljati osposobljavanje za praktični i
teorijski dio ispita za zrakoplovnog tehničara i zrakoplovnog inženjera
tehničke pripreme i osposobljavanje za teorijski dio ispita zrakoplovnog
mehaničara, radi stjecanja, produženja roka valjanostii obnavljanja
valjanostidozvole.

V.
ISPITI

Članak
46.

Ispit
za stjecanje dozvole, odnosno ispit za stjecanje ovlašte­nja za obavljanje
određenog stručnog posla (poseban ispit) sastoji se iz teorijskog i praktičnog
dijela.

Teorijski
dio ispita sastoji se iz pismenog i usmenog dijela.

Praktičnim
dijelom ispita i posebnog ispita provjerava se primjenjivanje stečenog znanja u
radu na određenoj vrsti posla i tipu zrakoplova.

Članak
47.

Uz
prijavu za polaganje ispita i posebnog ispita, kandidat podnosi dokaze o
ispunjavanju propisanih uvjeta, i to: o školskoj spremi, o stručnoj
osposobljenosti, o vremenu provedenom na odgovarajućim poslovima, o obavljenoj
uplati naknade za provjeru stručne sposobnosti i o suglasnosti operatora
zrakoplova za korištenje određenog tipa zrakoplova za polaganje ispita.

Kandidat prijavu podnosi i kad polaže popravni ispit.

Članak 48.

Povjerenstvo se sastoji od predsjednika, potrebnog
broja članova i tajnika Povjerenstva.

Broj članova Povjerenstva utvrđuje se ovisno o broju
predmeta, odnosno opsegu praktičnog dijela ispita, pri čemu jedan član
Povjerenstva može biti ispitivač najviše za tri predmeta.

Za člana Povjerenstva za teorijski dio ispita može
biti imenovana osoba koja ima najmanje isti stupanj stručne spreme kao i
kandidat za polaganje ispita, a za člana Povjerenstva za praktični dio ispita,
još i odgovarajuću valjanu dozvolu i upisano ovlaštenje za koje kandidat polaže
ispit.

Za člana Povjerenstva, u pravilu, imenuje se osoba
koja nije osposobljavala kandidata za praktični dio ispita.

Članak 49.

Predsjednik Povjerenstva ispituje kandidata iz
predmeta za koje je imenovan rješenjem, prisustvuje svim fazama ispita, stara
se o zakonitosti i pravilnosti provođenja ispita, obavlja uvid u pripremu
ispitnog materijala i identifikaciju prijavljenih kandidata, ocjenjuje uspjeh
kandidata po obavljenom ispitu i unosi njihove rezultate u ispitne liste
kandidata.

Član Povjerenstva ispituje kandidata iz predmeta za
koje je imenovan rješenjem. Po obavljenom ispitu ocjenjuje uspjeh kandidata i
rezultat unosi u ispitnu listu kandidata.

Tajnik Povjerenstva priprema rješenje o formiranju
Povje­ren­­stva, organizira cjelokupan tijek ispita, priprema ispitni materijal
i obavlja sve druge administrativno-tehničke poslove vezane uz organizaciju i
provođenje ispita.

Članak 50.

O radu Povjerenstva i o ispitima vodi se zapisnik.

Zapisnik vodi tajnik Povjerenstva, odnosno član
Povjerenstva kojeg odredi predsjednik Povjerenstva.

Zapisnik potpisuju predsjednik i članovi
Povjerenstva, kao i tajnik, i dostavljaju ga, zajedno s izvješćem o rezultatu
ispita, Ministarstvu mora, turizma, prometa i razvitka.

Članak 51.

Ispit se polaže u redovnim i izvanrednim ispitnim
rokovima koje utvrđuje Ministarstvo mora, turizma, prometa i razvitka.

Redovni ispitni rokovi određuju se najmanje tri puta
godišnje u razmaku od četiri mjeseca.

Izvanredni ispitni rokovi određuju se ako se prijavi
više od pet kandidata, odnosno ako za to postoji potreba.

Članak 52.

Usmeni dio ispita kandidat polaže poslije uspješno
izrađenog pismenog dijela ispita.

Pismeni dio ispita je uspješno izrađen ako se ocijeni
da sadrži najmanje 80% točnih odgovora.

Kandidat koji na teorijskom dijelu ispita, odnosno
teorijskom dijelu posebnog ispita ne položi dva predmeta, može polagati
popravni ispit u roku koji odredi Povjerenstvo, a koji ne može biti kraći od 30
dana od dana priopćenja rezultata ispita.

Ako kandidat ne položi popravni ispit, smatrat će se
da nije položio ispit i mora ga ponovo polagati.

Članak 53.

Po položenom teorijskom dijelu ispita i posebnog
ispita, kandidat polaže praktični dio ispita.

Ako kandidat ne položi praktični dio ispita, smatrat
će se da ispit nije položio.

Članak 54.

Polaganje ispita, odnosno posebnog ispita kandidat
može ponoviti ako vrijeme između dva polaganja nije kraće od tri mjeseca.

Članak 55.

Povjerenstvo ocjenjuje cjelokupan uspjeh kandidata na
ispitu, odnosno posebnom ispitu ocjenom »položio« ili »nije položio«.

Članak 56.

Odredbe članka 46. do 55. ovoga Pravilnika
primjenjuju se i na provođenje ispita prilikom izvanredne provjere stručne
sposobnosti.

VI.
DOZVOLA

Članak 57.

Na zahtjev osobe koja položi ispit za stjecanje
dozvole, Ministarstvo mora, turizma, prometa i razvitka izdaje dozvolu na
temelju koje ta osoba može samostalno obavljati poslove za koje je položila
ispit.

Na zahtjev osobe koja položi poseban ispit za
obavljanje određenog stručnog posla, Ministarstvo mora, turizma, prometa i
razvitka u valjanu dozvolu upisuje ovlaštenje za samostalno obav­ljanje
određenog stručnog posla za koje je položio poseban ispit.

Članak
58.

Zahtjev
iz članka 57. ovoga Pravilnika, sadrži osobne podat­ke podnositelja zahtjeva
(ime i prezime, datum i mjesto rođenja, adresu prebivališta odnosno boravišta)
i naznaku vrste dozvole koja se traži.

Uz
zahtjev iz stavka 1. ovoga članka prilaže se uvjerenje o položenom ispitu,
odnosno posebnom ispitu i dokaz o zdravstvenoj sposobnosti podnositelja
zahtjeva.

Članak
59.

Zahtjev
za produženje roka valjanosti dozvole može se podnijeti najkasnije 30 dana
prije isteka roka valjanosti dozvole.

Članak
60.

Uz
zahtjev za produženje roka valjanostidozvole imatelj dozvole mora
podnijeti:

1) ako
je u tijeku valjanostidozvole imao prekid u radu kraći od 6 mjeseci ili
nije imao prekid – dokaze:

a) o
zdravstvenoj sposobnosti;

b) da
je na odgovarajućim poslovima proveo najmanje 18 mjeseci;

2) ako
je u tijeku valjanostidozvole imao prekid u radu duži od 6 mjeseci –
dokaze:

a) o
zdravstvenoj sposobnosti;

b) da
je na odgovarajućim poslovima proveo neprekidno najmanje 6 mjeseci;

c) da
je ovlaštena osoba obavila provjeru njegove stručne sposobnosti.

Članak
61.

Uz
zahtjev za obnavljanje valjanostidozvole imatelj dozvole mora
podnijeti:

1) ako
je od dana isteka valjanostidozvole prošlo manje od 6 mjeseci – dokaze:

a) o
zdravstvenoj sposobnosti;

b) da
je na odgovarajućim poslovima proveo najmanje 9 uzastopnih mjeseci prije isteka
valjanostidozvole;

c) da
je ovlaštena osoba obavila provjeru njegove stručne sposobnosti;

2) ako je od dana isteka valjanosti dozvole prošlo
više od 6 mjeseci – dokaze:

a) o zdravstvenoj sposobnosti;

b) da je na odgovarajućim poslovima proveo najmanje 9
uzastopnih mjeseci prije isteka valjanostidozvole;

c) da je iz teorijskog dijela ispita za stjecanje
dozvole položio predmete: organizacija i sustav održavanja zrakoplova i
zrakoplovnog uređaja i zrakoplovne propise, kao i poseban ispit za stjecanje
ovlaštenja;

3) ako
je od dana isteka valjanostidozvole prošlo više od 24 mjeseca, mora
ponovo polagati ispit za stjecanje dozvole.

Članak
62.

Rok
valjanostidozvole produžava se, odnosno obnavlja za ono ovlaštenje za
koje su stečeni uvjeti propisani ovim Pravilnikom.

Ovlaštenju
za obavljanje određenog stručnog posla prestaje valjanostiako se nisu
stekli uvjeti propisani ovim Pravilnikom.

Članak
63.

Obrazac
dozvole iz članka 57. ovoga Pravilnika sadrži: grb Republike Hrvatske, naziv
Ministarstva koje je dozvolu izdalo, naziv dozvole i rubrike u koje se unosi:
registarski broj, ime i prezime, adresa prebivališta odnosno boravišta imatelja
dozvole, datum izdavanja dozvole i potpis ovlaštene osobe koja je izdala
dozvolu, mjesto za sliku i potpis imatelja dozvole, mjesto za upisivanje
specijalnosti i ovlaštenja za obavljanje određenih stručnih poslova i mjesto za
upisivanje produženja roka valjanostidozvole.

Obrazac
dozvole tiska se na hrvatskom i engleskom jeziku.

VII.
PRIJELAZNE I ZAVRŠNE ODREDBE

Članak 64.

Imatelju dozvole zrakoplovnog mehaničara (tip II),
odnosno (tip I), koju je izdala jedna od zemalja članica ICAO-a, priznat će se
ta dozvola i upisana odgovarajuća ovlaštenja prema odredbama ovoga Pravilnika
ako položi teorijski dio ispita za stjecanje dozvole i to: organizaciju i
sustav održavanja zrakoplova i zrakoplovnog uređaja i zrakoplovne propise.

Članak 65.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/04-02/50
Urbroj: 530-01-04-1
Zagreb, 18. lipnja 2004.

Ministar
mora, turizma, prometa i razvitka
**Božidar Kalmeta,** v. r.

Pravilnik, NN 92/2004-1754